# 2.1. Criterios e instrumentos de avaliación

# Criterios de avaliación e mínimos de consecución

Na seguinte táboa recóllense os criterios de avaliación, os mínimos de consecución que se contemplan para cada criterio, os instrumentos de avaliación previstos e a súa ponderación. Segundo a programación proposta en Proens esta unidade tería que ser avaliada no 100% a través de táboa de indicadores. Aínda así, consideramos que pode haber algún contido puntual que se podería incluír nunha posible proba escrita.

Códigos CA: descrición dos criterios de avaliación | Mínimos de consecución | Instrumentos de avaliación | Unidade didáctica (Proens) | % proposta para este REA
--- | --- | --- | --- | ---
CA2.3 - Participar en interaccións orais informais, no traballo en equipo e en situacións orais formais de carácter dialogado de maneira activa e adecuada, con actitudes de escoita activa e facendo uso de estratexias de cooperación conversacional e de cortesía lingüística. | O alumnado participa activamente na planificación da peza teatral (ensaios, decorados, vestiario) e na procura de información sobre a obra, sobre Castelao e sobre a súa época, con boa actitude e cortesía lingüística. | Táboa de indicadores (TI) | 9 | 15%
CA2.9 - Explicar e argumentar a interrelación entre o propósito comunicativo e as eleccións lingüísticas do emisor, así como os seus efectos no receptor, utilizando o coñecemento explícito da lingua e unha metalinguaxe específica. | O alumnado explica o grao de formalidade da situación da peza teatral, distingue o propósito comunicativo do seu personaxe e interpreta as súas intencións. | Táboa de indicadores (TI) | 9 | 15%
CA3.1 - Comprender e interpretar o sentido global, a estrutura, a información máis relevante e a intención do emisor de textos escritos e multimodais sinxelos de diferentes ámbitos que respondan a diferentes propósitos de lectura, realizando as inferencias necesarias. | O alumnado, logo de procurar e contrastar información na rede, elabora un xogo sobre Castelao e a súa obra. | Táboa de indicadores (TI) | 9 | 15%
CA3.2 - Valorar a forma e o contido de textos sinxelos avaliando a súa calidade, fiabilidade e idoneidade da canle utilizada, así como a eficacia dos procedementos comunicativos empregados. | O alumnado é quen de realizar unha lectura expresiva e posterior dramatización da obra atendendo aos procesos de comprensión, apropiación e oralidade implicados no seu desenvolvemento. | Táboa de indicadores (TI) | 9 | 25%
CA3.4 - Explicar e argumentar, coa axuda de pautas e modelos, a interpretación das obras lidas a partir da análise das relacións internas dos seus elementos constitutivos co sentido da obra, atendendo á configuración dos xéneros e subxéneros literarios. | O alumnado elabora un traballo sobre as características máis salientables do xénero dramático e identifica na peza teatral algúns dos seus principais elementos. | Táboa de indicadores (TI) | 9 | 15%
CA3.5 - Establecer de maneira guiada vínculos argumentados entre os textos lidos e outros textos escritos, orais ou multimodais, así como con outras manifestacións artísticas en función de temas, tópicos, estruturas, linguaxe e valores éticos e estéticos, mostrando a implicación e a resposta persoal do lector na lectura. | O alumnado coñece algúns dos temas e tópicos máis frecuentes na literatura (o amor, a vida, a morte etc.) e sabe identificalos en Os vellos non deben de namorarse. | Táboa de indicadores (TI) | 9 | 15%
Lenda: %: Peso orientativo (o profesorado debe axustalo á súa programación); PE: Proba escrita, TI: Táboa de indicadores

# Actividades e instrumentos empregados no REA

Táboa na que se concretan as actividades ou retos empregados no REA do alumnado en relación cos criterios de avaliación, indicando en cada caso o instrumento de avaliación considerado.

Criterios de avaliación | Actividades ou exercicios/ Seccións do REA | Instrumentos empregados
--- | --- | ---
CA2.3 - Participar en interaccións orais informais, no traballo en equipo e en situacións orais formais de carácter dialogado de maneira activa e adecuada, con actitudes de escoita activa e facendo uso de estratexias de cooperación conversacional e de cortesía lingüística. | En xeral, en todo o proceso de traballo en grupo, nos diálogos para chegar a acordos, nos ensaios... E en concreto, nas seguintes actividades e/ou exercicios: Fase 1. Apartado 1.2. Toca mover a lingua: Dámoslle á lingua? Orellas atentas! Fase 2. Apartado 2.1. E se coñecemos un dramaturgo? Castelao, la crème de la crème Atréveste a xogar con Castelao? Apartado 2.2. Rimos ou choramos: Mudamos de pel Fase 4. Apartado 4.2. A música é teatro: Nós tamén compoñemos! | Rúbrica. Observación. Retroalimentación directa en actividades interactivas.
CA2.9 - Explicar e argumentar a interrelación entre o propósito comunicativo e as eleccións lingüísticas do emisor, así como os seus efectos no receptor, utilizando o coñecemento explícito da lingua e unha metalinguaxe específica. | Fase 2. Apartado 2.2. Rimos ou choramos?: Mans á obra! Mudamos de pel Fase 3. Metémonos no papel: Seguimos co reto, meténdonos no papel Apartado 3.2. Algunha vez morriches de amor? Hai tópicos en Os vellos non deben de namorarse? | Rúbrica. Observación. Retroalimentación directa en actividades interactivas.
CA3.1 - Comprender e interpretar o sentido global, a estrutura, a información máis relevante e a intención do emisor de textos escritos e multimodais sinxelos de diferentes ámbitos que respondan a diferentes propósitos de lectura, realizando as inferencias necesarias. | Fase 2. Apartado 2.1. E se coñecemos un dramaturgo?: Atréveste a xogar con Castelao? | Rúbrica
CA3.2 - Valorar a forma e o contido de textos sinxelos avaliando a súa calidade, fiabilidade e idoneidade da canle utilizada, así como a eficacia dos procedementos comunicativos empregados. | Transversal a todo o REA, con especial atención na Fase 5 e á posta en escena da obra (mais tamén nas lecturas parciais, nos ensaios etc.). | Rúbrica
CA3.4 - Explicar e argumentar, coa axuda de pautas e modelos, a interpretación das obras lidas a partir da análise das relacións internas dos seus elementos constitutivos co sentido da obra, atendendo á configuración dos xéneros e subxéneros literarios. | Fase 1. Apartado 1.1. Segues a ser teatreiro/a?: A voltas co xénero teatral Afirmacións con sentidiño Apartado 1.3. Diario de aprendizaxe Fase 4. Apartado 4.1. Entrando polos ollos: Sorrisos e bágoas Os nosos memes Que cartel! Apartado 4.2. A música é teatro: Nós tamén compoñemos! De "Lela" a hoxe. O teu top de música en galego | Rúbrica Observación
CA3.5 - Establecer de maneira guiada vínculos argumentados entre os textos lidos e outros textos escritos, orais ou multimodais, así como con outras manifestacións artísticas en función de temas, tópicos, estruturas, linguaxe e valores éticos e estéticos, mostrando a implicación e a resposta persoal do lector na lectura. | Fase 3. Apartado 3.2. Algunha vez morriches de amor?: Vai de tópicos! Serás quen de...? Hai tópicos en Os vellos non deben de namorarse? | Rúbrica Observación Retroalimentación directa en actividades interactivas

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)